recursal/SuperWikiNEXT-32B huggingface dataset:
"জেনারেল ফ্রেমওয়ার্ক এগ্রিমেন্ট ফর পিস ইন বসনিয়া এন্ড হার্জেগোভিনা" যা সংক্ষেপে **ডেটন চুক্তি**, প্যারিস প্রটোকল, ডেটন প্যারিস চুক্তি নামে পরিচিত, (বসনীয়: Dejtonski mirovni sporazum, সার্বীয়: Dejtonski mirovni sporazum, ক্রোয়েশীয়: Daytonski sporazum) একটি শান্তিচুক্তি যা ১৯৯৫ সালের ১ নভেম্বর যুক্তরাষ্টের ওহাইও অংগরাজ্যের ডেটনে অবস্থিত রাইট প্যাটারসন বিমানবাহিনীর দপ্তরে সাক্ষরিত হয় এবং ১৯৯৫ সালের ১৪ ডিসেম্বর আনুষ্ঠানিকভাবে ফ্রান্সের প্যারিসে সাক্ষরিত হয়। এটা যুগোস্লাভ যুদ্ধের অন্যতম দীর্ঘ যুদ্ধ বসনিয়া যুদ্ধের সমাপ্তি ঘটায়।

বর্ণনা
------

নব্বই দশকের গোড়ার দিকের বসনিয়া ও হার্জেগোভিনার যুদ্ধ ছিল ১৯৪৫ সালের পর থেকে ইউরোপ অঞ্চলে হওয়া সবচেয়ে ভয়ঙ্কর যুদ্ধ। এতে প্রায় এক লাখ মানুষ নিহত এবং ২০ লাখের বেশি লোক গৃহহীন হয়ে পড়েছিল, সেই সঙ্গে বসনিয়ার নারীদের সম্ভ্রমহানি, প্রিজন ক্যাম্প, মুসলিমদের গণহত্যাসহ অসংখ্য সমস্যা মহামারীর মতো ছড়িয়ে পড়েছিল, যার সমাপ্তি ঘটেছিল এক 'অসম' শান্তিচুক্তির হাত ধরে। আর এ রক্তক্ষয়ী যুদ্ধের দীর্ঘসূত্রতার কারণ ছিল যুদ্ধের প্রকৃতি সম্পর্কে জাতিসংঘ ও ন্যাটোর অদূরদর্শিতা এবং যুক্তরাষ্ট্র ও ইউরোপিয়ান ইউনিয়নের মধ্যে মতৈক্যের অভাব।

যা হোক, ১৯৯৫ এর শেষের দিকে বেশ কিছু রাজনৈতিক পদক্ষেপ ও কংগ্রেসের চাপে অবশেষে যুক্তরাষ্ট্র এ ব্যাপারে নেতৃত্ব দিতে সম্মত হয় এবং সামরিক হস্তক্ষেপ কার্যকরের পদক্ষেপ গ্রহণ করে।

এরই হাত ধরে ১৯৯৫ সালের ২১ নভেম্বর 'জেনারেল ফ্রেমওয়ার্ক অ্যাগ্রিমেন্ট ফর পিস' প্রণীত হয়, যা 'ডেটন চুক্তি' নামে সর্বাধিক পরিচিত। আজ থেকে ২০ বছর আগে ১৪ ডিসেম্বর প্যারিসে আনুষ্ঠানিকভাবে স্বাক্ষরিত হয়।

চুক্তি স্বাক্ষরকারীরা হলেন- ক্রোয়েশিয়ার প্রেসিডেন্ট ফ্রানজো তুজমান, সার্বিয়ার প্রেসিডেন্ট সেস্নাবোডান মিলোসেভিক (যাকে পরে হেগে 'যুদ্ধাপরাধী' হিসেবে ঘোষণা করা হয়েছিল) এবং বসনিয়া ও হার্জেগোভিনার প্রেসিডেন্ট এলিজা আইজেৎবেগোভিক।

তথ্যসূত্র
---------

1. ↑  "Summary of the Dayton Peace Agreement on Bosnia-Herzegovina"। *www1.umn.edu*। ৩০ নভেম্বর ১৯৯৫। সংগ্রহের তারিখ ১৬ জানুয়ারি ২০১৬।
**ডেটলাইন** এসবিএস-এ সম্প্রচারিত একটি অস্ট্রেলিয়ান পাবলিক বিষয় সম্পর্কিত টেলিভিশন প্রোগ্রাম। ১৯৮৪ সালের ১৯ অক্টোবর শুক্রবার রাত ৮টায় আত্মপ্রকাশের পর থেকে এটি মূলত আন্তর্জাতিক অনুষ্ঠানের , বিশেষত প্রায়ই উন্নয়নশীল বা যুদ্ধবাজ দেশগুলোর উপর মনোযোগ প্রদান করেছে। ২০০০ সাল থেকে ডেটলাইনের সাংবাদিকরা ক্যামেরা ক্রু বা শব্দ প্রযুক্তিবিদ ছাড়াই ভ্রমণ করে আসছেন। এটি অস্ট্রেলিয়ায় চলমান দীর্ঘতম আন্তর্জাতিক সাম্প্রতিক বিষয় সম্পর্কিত প্রোগ্রাম।

ইতিহাস
------

ডেটলাইন সারা বিশ্বের অনেক বড় ঘটনার সাথে জড়িত, যার মধ্যে রয়েছে ২০ ফেব্রুয়ারি, ২০০২ তারিখে জিম্বাবুয়ের মর্গান টিএসভাঙ্গিরাই-এর সন্দেহজনক বিশ্বাসঘাতকতার উপর একটি কাহিনী প্রকাশ করার বিষয়টি।  পরে জিম্বাবুয়ের হাইকোর্ট তাকে বেকসুর খালাস করে দেয়, কিন্তু মানহানির অভিযোগে ডেটলাইনের বিরুদ্ধে একটি মামলা দায়ের করে।

প্রোগ্রামটির যাত্রার শুরু থেকেই, এটি আন্তর্জাতিক সাম্প্রতিক বিষয়ের ক্ষেত্র, যেমনঃ পরিবেশগত নীতি, প্রযুক্তিগত উদ্ভাবনের উপর রাজনৈতিক প্রভাব (যেমন আমেরিকায় বৈদ্যুতিক গাড়ি), এবং সাধারণ রাজনৈতিক ঘটনা যেমন ইরাক যুদ্ধ এবং পূর্ব তিমুরে সহিংসতা (২০০৬)।

দীর্ঘদিন ধরে চলমান বর্তমান বিষয়ক কর্মসূচী নিয়ে কাজ করার জন্য ওয়াকলি পুরস্কার, লজি পুরস্কার এবং জাতিসংঘ এসোসিয়েশন কর্তৃক পুরস্কৃত (যা জাতিসংঘের সাথে সম্পৃক্ত নয়) জাতিসংঘ মিডিয়া শান্তি পুরস্কার সহ অনেক পুরস্কার *ডেয়লাইন* সংগ্রহ করেছে। যা মার্ক ডেভিস, ডেভিড ও'শেয়া এবং পূর্বে ম্যাথিউ কার্নির যিনি এখন এবিসির সাথে আছেন, মত সাংবাদিকদের কাছ থেকে উচ্চ মানের প্রতিবেদনের ফলে এটি ঘটেছে।

আরও দেখুন
---------

* দীর্ঘকাল ধরে চলমান অস্ট্রেলিয়ান টেলিভিশন সিরিজের তালিকা

তথ্যসূত্র
---------

1. ↑  TV program stands by decision to screen Tsvangirai 'murder-plot' video  ওয়েব্যাক মেশিনে আর্কাইভকৃত ১৯ অক্টোবর ২০১২ তারিখে Fairfax Digital
2. ↑  Dateline Archives  ওয়েব্যাক মেশিনে আর্কাইভকৃত ২৬ সেপ্টেম্বর ২০১৪ তারিখে Dateline SBS

বহিঃসংযোগ
---------

* সরকারী ওয়েবসাইট
**গিং চা বাগান** ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷ বাদামতাম চা বাগান-এর দক্ষিণে অবস্থিত৷

ভূগোল
-----

গিং চা বাগান জনগণনা নগরটি দার্জিলিং জেলার দার্জিলিং-পুলবাজার ব্লকের অন্তর্ভুক্ত৷ শহরটি পুলবাজার থানার অন্তর্গত৷ এটি জেলাটির অন্যতম পুরানো চা-বাগান৷

জনতত্ত্ব
--------

২০১১ খ্রিষ্টাব্দের ভারতের জনগণনা অনুসারে গিং চা বাগান জনগণনা নগরের জনসংখ্যা ৪০৮৯ জন, যার মধ্যে ২০৩৭ জন পুরুষ ও ২০৫২ জন নারী৷ প্রতি হাজার পুরুষে ১০০৭ জন নারী৷ ৬ বছর অনুর্দ্ধ ৩৪৫ জন শিশু, যা সমগ্র জনসংখ্যার ৮.৪৪ %৷ ৬ বছরোর্দ্ধ জনসংখ্যার ৮২.৪৩% অর্থাৎ ৩০৮৬ জন সাক্ষর৷

ভাষা ও ধর্ম
-----------

### ভাষা



গিং চা বাগানের ভাষাসমূহ- ২০১১ .

  **নেপালী** (৯৮.৭০%)  **হিন্দী** (১.০০%)  অন্যান্য (০.৩০%)

### ধর্ম





গিং চা বাগানের বিভিন্ন ধর্মাবলম্বী- ২০১১

  হিন্দুধর্ম (৩০.২৮%)  ইসলাম (০.২৭%)  খ্রিস্টধর্ম (১০.২৫%)  শিখধর্ম (০.০৭%)  বৌদ্ধধর্ম (৪২.৭৫%)  জৈনধর্ম (০.১২%)  অন্যান্য (১৬.২৬%)

জনগণনা নগরটিতে ১২৩৮ জন হিন্দু, ১১ জন মুসলিম, ৪১৯ জন খ্রিস্টান, ৩ জন শিখ, ১৭৪৮ জন বৌদ্ধ ও ৫ জন জৈন বাস করেন৷

পরিবহন
------

শহরটি লেবং রোডের ওপর অবস্থিত৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো দার্জিলিং রেলওয়ে স্টেশন৷

তথ্যসূত্র
---------

1. 1 2  "Fact and Figures"। *www.wb.gov.in*। সংগ্রহের তারিখ ১২ মার্চ ২০১৯।
2. ↑  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। *nclm.nic.in*। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।
3. ↑
4. ↑
5. ↑  "DISTRIBUTION OF THE 22 SCHEDULED LANGUAGES-INDIA/STATES/UNION TERRITORIES - 2011 CENSUS" (পিডিএফ)। সংগ্রহের তারিখ ২৯ মার্চ ২০১৬।
**নুশাতেল জামাক্স ফুটবল ক্লাব কান্তোনাল** (উচ্চারণ: [nøʃɑtɛl ksamaks], ইংরেজি: Neuchâtel Xamax FCS; এছাড়াও **নুশাতেল জামাক্স এফসি কান্তোনাল**, **নুশাতেল জামাক্স এফসিএস** অথবা শুধুমাত্র **নুশাতেল জামাক্স** নামে পরিচিত) হচ্ছে বাজেল ভিত্তিক একটি সুইস পেশাদার ফুটবল ক্লাব। এই ক্লাবটি বর্তমানে সুইজারল্যান্ডের শীর্ষ স্তরের ফুটবল লীগ সুইস সুপার লীগে খেলে। এই ক্লাবটি ১৯১২ সালে ফুটবল ক্লাব কান্তোনাল হিসেবে প্রতিষ্ঠিত হয়েছে, এবং ১৯৭০ সালে উক্ত ক্লাবের সাথে সম্মিলিত হয়ে বর্তমান ক্লাব প্রতিষ্ঠিত হয়েছে। নুশাতেল জামাক্স তাদের সকল হোম ম্যাচ নুশাতেলের স্তাদ দে লা মালাদিয়েরে খেলে থাকে; যার ধারণক্ষমতা হচ্ছে ১২,০০০। বর্তমানে এই ক্লাবের ম্যানেজারের দায়িত্ব পালন করছেন জোয়েল মানিয়্যাঁ এবং সভাপতির দায়িত্ব পালন করছেন খ্রিস্তিয়ঁ বিঙ্গেলি। সুইস গোলরক্ষক লরঁ ওয়াল্টার্ট এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, নুশাতেল জামাক্স এপর্যন্ত ৮টি শিরোপা জয়লাভ করেছে; যার মধ্যে ২টি সুইস সুপার লীগ, ৩টি সুইস চ্যালেঞ্জ লীগ এবং ৩টি সুইস সুপার কাপ শিরোপা রয়েছে।

অর্জন
-----

* **সুইস সুপার লীগ**
	+ **বিজয়ী (২):** ১৯৮৬–৮৭, ১৯৮৭–৮৮
* **সুইস চ্যালেঞ্জ লীগ**
	+ **বিজয়ী (৩):** ১৯৭২–৭৩, ২০০৬–০৭, ২০১৭–১৮
* **সুইস সুপার কাপ**
	+ **বিজয়ী (৩):** ১৯৮৭, ১৯৮৮, ১৯৯০

তথ্যসূত্র
---------

1. ↑  "স্টেডিয়াম"। *ট্রান্সফারমার্কেট*। সংগ্রহের তারিখ ১২ জুলাই ২০২০। [*স্থায়ীভাবে অকার্যকর সংযোগ*]
2. ↑  "কর্মকর্তা"। *ট্রান্সফারমার্কেট*। সংগ্রহের তারিখ ১২ জুলাই ২০২০। [*স্থায়ীভাবে অকার্যকর সংযোগ*]
3. ↑  "ক্লাবের অবস্থান"। *ট্রান্সফারমার্কেট*। সংগ্রহের তারিখ ১২ জুলাই ২০২০। [*স্থায়ীভাবে অকার্যকর সংযোগ*]
4. ↑  "নুশাতেল জামাক্স: বর্তমান দল"। *ট্রান্সফারমার্কেট*। ৩১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১২ জুলাই ২০২০।

বহিঃসংযোগ
---------

* প্রাতিষ্ঠানিক ওয়েবসাইট (ফরাসি)

টেমপ্লেট:নুশাতেল জামাক্স
টেমপ্লেট:সুইস সুপার লীগ

প্রবেশদ্বার: ফুটবল

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি

 |
**র্ঙ্গোগ-জো-ত্শুল-খ্রিম্স-শেস-রাব** (ওয়াইলি: *rngog jo tshul khrims shes rab*) (১১১৫-১১৫৮) হেবজ্র তন্ত্র সম্বন্ধীয় একজন তিব্বতী পণ্ডিত ছিলেন।

সংক্ষিপ্ত জীবনী
---------------

র্ঙ্গোগ-জো-ত্শুল-খ্রিম্স-শেস-রাব ১১১৫ খ্রিষ্টাব্দে তিব্বতে জন্মগ্রহণ করেন। তার পিতার নাম ছিল র্ঙ্গোগ-ম্দো-স্দের (ওয়াইলি: *rngog mdo sde*)। পিতার নিকট তিনি হেবজ্র তন্ত্র সম্বন্ধে শিক্ষাগ্রহণ করেন। তিনি স্গাম-পো-পা-ব্সোদ-নাম্স-রিন-ছেন নামক বিখ্যাত বৌদ্ধ পণ্ডিতের নিকট এই তন্ত্র সম্বন্ধে ও র্গ্যাল-বো-লো (ওয়াইলি: *rgyal ba lo*) নামক পণ্ডিতের নিকট স্গ্রোন-মা-র্নাম-গ্সুম (ওয়াইলি: *sgron ma rnam gsum*) নামক তত্ত্ব সম্বন্ধে অধ্যয়ন করেন। তিনি দার-ম্দ্জেস (ওয়াইলি: *dar mdzes*) নামক এক মহিলাকে বিবাহ করেন এবং তাদের র্ঙ্গোগ-কুন-দ্গা'-র্দো-র্জে (ওয়াইলি: *rngog kun dga' rdo rje*) নামে এক পুত্রসন্তানের জন্ম হয়।

তথ্যসূত্র
---------

1. ↑  Martin, Dan (2008-08)। "Ngok Jo Tsultrim Sherab"। *The Treasury of Lives: Biographies of Himalayan Religious Masters*। সংগ্রহের তারিখ 2014-04-21।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

Roerich, George, trans. 1996. The Blue Annals. 2nd ed. Delhi: Motilal Banarsidas, p. 409.
**নাফিসা জোসেফ** (২৮শে মার্চ ১৯৭৮ - ২৯শে জুলাই ২০০৪) একজন ভারতীয় মডেল এবং এমটিভির ভিডিও জকি ছিলেন। তিনি ফেমিনা মিস ইন্ডিয়া ইউনিভার্স ১৯৯৭-এর বিজয়ী এবং মায়ামি বিচে মিস ইউনিভার্স ১৯৯৭ প্রতিযোগিতার শীর্ষ ১০ প্রতিযোগীর মধ্যে একজন ছিলেন।

প্রারম্ভিক জীবন
---------------

নাফিসা জোসেফে ১৯৭৮ সালের ২৮শে মার্চ তারিখে ভারতের নতুন দিল্লিতে জন্মগ্রহণ করেছিলেন এবং তিনি কর্ণাটকের বেঙ্গালুরুতে তাঁর শৈশব অতিবাহিত করেছিলেন। তিনি তাঁর বাবা নির্মল জোসেফের ঘরে জন্মগ্রহণকারী দুই কন্যার মধ্যে ছোট ছিলেন। তাঁর মা উষা জোসেফ একজন বাঙালি ছিলেন, যিনি ঠাকুরের বংশধর ছিলেন। নাফিসা বেঙ্গালুরুর বিশপ কটন গার্লস স্কুল এবং সেন্ট জোসেফ কলেজ হতে পড়াশোনা সম্পন্ন করেছিলেন। তাঁর পিতামহ একজন মুসলমান ছিলেন; তাই ধারণা করা হয় যে তিনি তার নামের প্রথম অংশ "নাফিসা" (যেটি সাধারণত একটি ইসলামী নাম) সেই সূত্রেই গ্রহণ করেছিলেন।

পেশা
----

জোসেফ মাত্র ১২ বছর বয়সে মডেলিং শুরু করেছিলেন। উক্ত সময়ে তার প্রতিবেশীরা তাকে ওয়েয়ারহাউস বিজ্ঞাপনের মডেল হওয়ার সুযোগ করে দিয়েছিল। তিনি প্রসাদ বিদপার একজন মডেল হিসেবেও কাজ করেছিলেন। ১৯৯৭ সালে মিস ইন্ডিয়া প্রতিযোগিতায় জোসেফ সবচেয়ে কম বয়সী অংশগ্রহণকারী ছিলেন, যেটি তিনি জয়লাভ করেছিলেন। জোসেফ ১৯৯৭ সালের ১৬ই মে তারিখে ফ্লোরিডার মায়ামি বিচে অনুষ্ঠিত মিস ইউনিভার্স প্রতিযোগিতায় অংশ নিয়েছিলেন; তিনি উক্ত প্রতিযোগিতায় চূড়ান্ত ১০ প্রতিযোগীর মধ্যে একজন ছিলেন।

১৯৯৯ সালে,তিনি এমটিভি ইন্ডিয়ার ভিডিও জকির খোঁজ অনুষ্ঠানে একজন বিচারক ছিলেন এবং পরবর্তীতে তিনি একই চ্যানেলের ভিডিও জকি হিসেবেও কাজ করেছিলেন। এক সপ্তাহ পরে তাঁকে এমটিভিতে একটি অনুষ্ঠান উপস্থাপনা করার জন্য একটি অডিশনে ডাকা হয়েছিল। অতঃপর প্রায় পাঁচ বছর ধরে তিনি *এমটিভি হাউস ফুল* অনুষ্ঠানটির উপস্থাপনার দায়িত্ব পালন করেছিলেন। তিনি টেলিভিশন ধারাবাহিক*ক্যাটস-এ* অভিনয় করেছিলেন, যেটি সনি এন্টারটেইনমেন্ট টেলিভিশনে প্রচারিত *চার্লি'স অ্যাঞ্জেলসের* ভারতীয় সংস্করণ ছিল। ২০০৪ সালে, তিনি স্টার ওয়ার্ল্ডে প্রচারিত *স্টাইল* নামক একটি অনুষ্ঠানের উপস্থাপনা করেছিলেন। তিনি তাঁর বাগদত্ত গৌতম খানদুজার সহায়তায় *২'স কোম্পানি* নামে একটি টেলিভিশন অনুষ্ঠান চালু করেছিলেন। তিনি *গার্লজ* নামে একটি ম্যাগাজিনও সম্পাদনা করেছিলেন। সুভাষ ঘাইয়ের *তাল* চলচ্চিত্রে তাঁর একটি বিশেষ উপস্থিতি ছিল।

অন্যান্য তথ্য
-------------

সনি এন্টারটেইনমেন্ট টেলিভিশনের একটি গল্প মূলক টেলিভিশন অনুষ্ঠানে নাফিসাকে মল্লিকা শেঠ নামক প্রধান বিরোধী চরিত্রে অভিনয় করার জন্য একটি চুক্তিতে আবদ্ধ করা হয়েছিল। এমনকি তিনি প্রথম পর্বের জন্য শুটিংও করেছিলেন, তবে পরবর্তীকালে টেলিভিশন অভিনেত্রী এবং উপস্থাপক রক্ষন্দা খান তাঁর স্থলাভিষিক্ত হন। এই সংবাদটি রক্ষন্দা খান নিজেই একটি সামাজিক যোগাযোগ মাধ্যমে জানিয়েছিলেন।[]

আরও দেখুন
---------

* ভারতে আত্মহত্যা
* জিয়া খান

তথ্যসূত্র
---------

1. ↑  Bhakoo, Shivani (২ জুন ২০০২)। "City's hospitality wins glamourous hearts"। *The Tribune*। ২৬ জুন ২০০২ তারিখে মূল থেকে আর্কাইভ করা। সংগ্রহের তারিখ ২৪ জুন ২০১৯।
2. ↑  "Nafisa Joseph 1978-2004"। MiD DAY। ২০০৪-০৭-৩১। সংগ্রহের তারিখ ২০১১-০৪-২৩।
3. ↑  "Nafisa Joseph"। সংগ্রহের তারিখ ২৩ মার্চ ২০২০।
একটি পেটজল স্টপ অবতরণকারী। ডেড ম্যানের হাতলটি লাল রঙে দৃশ্যমান।
একটি **পেটজল স্টপ** হল একটি উতরক যা ফরাসী সংস্থা পেটজল দ্বারা নির্মিত এবং গুহায় বসবাস করতে ও দড়ি কাঁটতে ব্যবহৃত হয়।

ব্যবহার
-------

স্টপটি ৯ থেকে ১২ মিমি ব্যাসের মধ্যে একক দড়ি দিয়ে ব্যবহারের জন্য এবং সাধারণত ক্যারাবাইনার এর মাধ্যমে জোড়ায় সংযুক্ত থাকে। সুরক্ষা ক্লিপটি পূর্বাবস্থায় রেখে দোলটি ক্যাম এবং বোবিনের সাহায্যে বাঁধা হয় এবং দোলের পাশের প্লেটটি পাশের দিকে নিয়ে যাওয়া হয়। সুইং সাইড প্লেটটি জোড়া থেকে সংযোগ বিচ্ছিন্ন করার ফলে দড়িটি সন্নিবেশ এবং অপসারণের সুবিধা দেয়, যার ফলে এটি দীর্ঘ অ্যাবসিল এ বাদ পড়ার সম্ভাবনা কম থাকে। যেহেতু স্টপটি স্ব-ধ্বংস উৎসাহক, দেহটির হ্যান্ডেলটি অনিচ্ছাকৃতভাবে প্রকাশের ফলে অবতরণ বন্ধ হওয়া উচিত, অসম্পূর্ণ নিম্ন ক্যামের কারণে দড়িটি কুঁচকে দেওয়া হয়। এই কার্যকারিতাটি রকফোল বা অসুস্থতার কারণে অজ্ঞান হয়ে পড়ে যাওয়ার ঘটনায় ব্যবহারকারীকে সুরক্ষিত করে, যদিও উত্থানের নিচে দড়ির উপর হাত দিয়ে ঘর্ষণটি ম্যানুয়ালি নিয়ন্ত্রণের স্ট্যান্ডার্ড পদ্ধতি দ্বারা পরিচালিত হওয়া উচিত।

স্টপ হ্যান্ডেল ব্যতীত বোবিন অবতরণের একটি সহজ সংস্করণ উপলব্ধ রয়েছে।

স্ট্যান্ডার্ডস
--------------

* ইএন ৩৪১ ক্ল্যাস এ
*

তথ্যসূত্র
---------

1. 1 2
2. ↑  "Archived copy" (পিডিএফ)। ২০১০-০১-১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০২-০৩।
**নাবিলাহ আল-তানসি** ( আরবী : نبيلة التونسي) ১৯৫৯ সালে সৌদি আর্যামকে জন্মগ্রহণকারী একজন প্রধান প্রকৌশলী।

জীবন
----

সৌদি জেনারেল কন্যা আল-তুনসি রিয়াদে বড় হয়েছিলেন। কিন্তু তিনি ১৭ বছর বয়সে ওরেগন পোর্টল্যান্ডে লুইস অ্যান্ড ক্লার্ক কলেজে ইলেকট্রিক্যাল ইঞ্জিনিয়ারিং বিষয়ে পড়তে যান।  এরপর তিনি ওরেগন স্টেট ইউনিভার্সিটির কম্পিউটার ইঞ্জিনিয়ারিংয়ে থেকে মাস্টার্স ডিগ্রি অর্জন করেন ।  সৌদি তেল মন্ত্রীর বন্ধু তার চাচা সৌদি আরামকোতে আবেদন করার জন্য উৎসাহিত করেন, এবং ১৯৮২ সালে তিনি কম্পিউটার সিস্টেম ইঞ্জিনিয়ার হিসেবে একটি কোম্পানিতে যোগ দেন।

২০১০ সালে তাকে ওরেগন স্টেট ইউনিভার্সিটি তাদের একাডেমি অব ডিস্টিস্টেড ইঞ্জিনিয়ারদের সদস্যপদ দিয়ে সম্মানিত করে।  ২০১৪ সালে *ফোর্বস মিডিল ইস্ট* এর নির্বাহী পরিচালনায় ২০০ জন সর্বাধিক শক্তিশালী আরব নারীর তালিকায় তিনি ৪র্থ হিসাবে তালিকাভুক্ত হন।

তথ্যসূত্র
---------

1. 1 2  Christopher Helman, The Other Face of Saudi Aramco, *Forbes*, 24 July 2008
2. 1 2  Oregon State University honors Saudi woman  ওয়েব্যাক মেশিনে আর্কাইভকৃত ২৪ সেপ্টেম্বর ২০১৫ তারিখে, *Saudi Gazette*, April 14, 2010
3. ↑  "200 Most Powerful Arab Women - 2014: Executive Management"। ২৯ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৪ মে ২০১৯।
**অগগ্য মেধা ক্যায়াং** বাংলাদেশের কক্সবাজারে অবস্থিত একটি প্রাচীন বৌদ্ধ মন্দির। এর পেছনে রয়েছে কেন্দ্রীয় মাহাসিং দোগ্রী বৌদ্ধ মন্দির। এটি বাংলাদেশের রাখাইন ও বৌদ্ধ সম্প্রদায়ের সবচেয়ে বৃহৎ, প্রাচীন এবং ঐতিহ্যবাহী ধর্মীয় প্রতিষ্ঠান।

স্থাপত্যরীতি
------------

এখানের ক্যায়াং আরাকানের দামী সেগুন ও লৌহ কাঠ নির্মিত। মন্দির চত্ত্বরের বাম দিকে রয়েছে ৫টি স্মৃতি স্তম্ভ এবং প্রায় ২৫০ বছর বয়সী একটি শিলকড়ই গাছে। স্থানীয় রাখাইনগণ এই শিলকড়ই গাছটিকে বোধি বৃক্ষ রূপে পূজা করেন কারণ এই প্রাচীন বৃক্ষের নিচে সাধনা করে দুজন ভিক্ষু বুদ্ধত্ব লাভ করেছেন। কেন্দ্রীয় বৌদ্ধ মন্দিরের প্রবেশ মুখে ২৫০ বছর পূর্তি উপলক্ষে ১৯৫৬ সালে স্থাপিত একটি স্মৃতি স্তম্ভ রয়েছে। ১৭৯৯ সালে অগগ্য মেধা উই ভিক্ষু কর্তৃক স্থাপিত মূল মন্দিরের ভবনের ডানে চিং ঘর বা সীমা ঘরে অসংখ্য ছোটো মূর্তি সহ বিশাল আকৃতির কয়েকটি মূর্তি। কেন্দ্রীয় মন্দির ঘেঁষে বাম পাশে *জয়সুখ ক্যায়াং* অবস্থিত। কেন্দ্রীয় বৌদ্ধ বিহারের দক্ষিণ-পূর্ব পাশে অংমাঙ্গালা প্যাগোডা। ২০০ বছর পূর্বে নানফ্রু নামের এক রাখাইন রমনী এই প্যাগোডা প্রতিষ্ঠা করেছিলেন।

তথ্যসূত্র
---------

1. ↑  বাংলাদেশের বৌদ্ধ বিহার ও ভিক্ষু জীবন, ভিক্ষু সুনীথানন্দ ।
**ডোনাল্ডো ম্যাসেডো** (ইংরেজি: Donaldo Macedo; জন্ম ১৯৫০) একজন অন্তরীণ ভার্দে-আমেরিকান সমালোচনা তাত্ত্বিক, ভাষাবিদ ও সাহিত্য বিশেষজ্ঞ।  ম্যাসেডো ইংরেজির অধ্যাপক এবং ম্যাসাচুসেটস বোস্টন বিশ্ববিদ্যালয়ের মুক্ত শিল্প ও শিক্ষার একজন নামকরা শিক্ষক। একই বিশ্ববিদ্যালয়ের প্রায়োগিক ভাষাবিজ্ঞান কলা স্নাতকোত্তর কর্মসূচির তিনি কর্মসূচি পরিচালক ছিলেন।

ভাষাবিজ্ঞান, সমালোচনা সাহিত্য, দ্বিভাষিক ও বহুসংস্কৃতি শিক্ষায় তার বেশ অনেকগুলো প্রকাশনা রয়েছে। তার প্রকাশনার মধ্যে রয়েছে: Literacy: Reading the Word and the World (পাউলো ফ্রিয়েরের সাথে , ১৯৮৭), Literacies of Power: What Americans Are Not Allowed to Know (১৯৯৪), Dancing With Bigotry (লিলিয়া বার্তোলমের সাথে, ১৯৯৯), Critical Education in the New Information Age (ম্যানুয়েল ক্যাস্টেলস, রামোন ফ্লেকা, পাউলো ফ্রিয়েরে, হেনরি জিরোক্স ও পল উইলিসের সাথে, ১৯৯৯), Chomsky on Miseducation (নোম চম্‌স্কি-র সাথে , ২০০০) এবং Ideology Matters (২০০২)।

অনুবাদ ও ফ্রিয়েরের বই সম্পাদনা, ও একইসাথে ফ্রিয়েরের কাজের সমালোচনা ম্যাসেডোর উল্লেখযোগ্য কাজগুলোর মধ্যে পড়ে।

ম্যাসাচুসেটসের ম্যাসেডো একজন বহিরাগত অভিবাসী হিশেবে বড় হন।

তথ্যসূত্র
---------

1. ↑  "ডোনাল্ডো ম্যাসেডো &#১২৪; ম্যাসাচুসেটস বোস্টন বিশ্ববিদ্যালয়"। ৩০ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০২০।
2. ↑  "Archived copy"। ১৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৯।

বহিঃসংযোগ
---------


উইকিউক্তিতে ***ডোনাল্ডো ম্যাসেডো*** সম্পর্কিত উক্তির সংকলন রয়েছে।
ডিটারজেন্ট
**ডিটারজেন্ট** বা **পরিষ্কারক** হল একটি সার্ফ্যাক্ট্যান্ট বা পাতলা দ্রবণে থাকাকালীন ক্লিনজিং বৈশিষ্ট্য সহ সার্ফ্যাক্ট্যান্টের মিশ্রণ।  বিভিন্ন ধরণের ডিটারজেন্ট রয়েছে, একটি সাধারণ পরিবার হল অ্যালকাইলবেনজিন সালফোনেট, যা সাবানের মতো যৌগ, যা খর পানিতে বেশি দ্রবণীয়, কারণ পোলার সালফোনেট (ডিটারজেন্টের) পোলার কার্বক্সিলেট (সাবানের) থেকে কম হওয়ার সম্ভাবনা থাকে। কঠিন জলে পাওয়া ক্যালসিয়াম এবং অন্যান্য আয়নের সাথে আবদ্ধ।

সংজ্ঞা
------

*ডিটারজেন্ট* শব্দটি ল্যাটিন বিশেষণ *ডিটারজেনস* থেকে এসেছে, *ডিটাজেরে* ক্রিয়া থেকে, যার অর্থ মুছা বা পালিশ করা। ডিটারজেন্ট হল একটি সার্ফ্যাক্ট্যান্ট বা সারফ্যাক্ট্যান্টের মিশ্রণ যা পরিষ্কার করা বৈশিষ্ট্যের সাথে পাতলা দ্রবণে থাকে।  যাইহোক, প্রচলিতভাবে, *সাবান* (প্রাকৃতিক ফ্যাটি অ্যাসিডের লবণ) এর বিপরীতে সিন্থেটিক পরিষ্কারের যৌগ বোঝাতে ডিটারজেন্ট ব্যবহার করা হয়, যদিও সাবানও প্রকৃত অর্থে একটি ডিটারজেন্ট।  গার্হস্থ্য প্রেক্ষাপটে, *ডিটারজেন্ট* শব্দটি গৃহস্থালী পরিষ্কারের পণ্য যেমন *লন্ড্রি ডিটারজেন্ট* বা *ডিশ ডিটারজেন্টকে* বোঝায়, যা আসলে বিভিন্ন যৌগের জটিল মিশ্রণ, যার সবকটিই ডিটারজেন্ট নয়।

ডিটারজেন্সি হল সাবস্ট্রেট (যেমন পোশাক) থেকে 'মাটি' নামক অবাঞ্ছিত পদার্থ অপসারণের ক্ষমতা।

গঠন এবং বৈশিষ্ট্য
-----------------

আরো দেখুন
---------

* ডিশ ওয়াশিং তরল
* বিচ্ছুরণকারী
* লন্ড্রি ডিটারজেন্ট
* পরিষ্কারক পণ্যের তালিকা
* ট্রাইটন এক্স-১০০

তথ্যসূত্র
---------

1. 1 2  International Union of Pure and Applied Chemistry. "detergent". *Compendium of Chemical Terminology* Internet edition.
2. ↑  NIIR Board of Consultants Engineers (২০১৩)। [[[:টেমপ্লেট:Google Books]] *The Complete Technology Book on Detergents*] `|ইউআরএল=` এর মান পরীক্ষা করুন (সাহায্য) (2nd Revised সংস্করণ)। পৃষ্ঠা 1। আইএসবিএন 9789381039199 – Google Books-এর মাধ্যমে।
3. ↑  Arno Cahn, সম্পাদক (২০০৩)। [[[:টেমপ্লেট:Google Books]] *5th World Conference on Detergents*] `|ইউআরএল=` এর মান পরীক্ষা করুন (সাহায্য)। পৃষ্ঠা 154। আইএসবিএন 9781893997400 – Google Books-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **ডিটারজেন্ট** সংক্রান্ত মিডিয়া রয়েছে।

* ডিটারজেন্টের রসায়ন, সার্ফ্যাক্ট্যান্টস এবং লন্ড্রি ধোয়ার সাথে সম্পর্কিত ইতিহাসের জন্য ক্যাম্পবেল টিপস, পদ্ধতি এবং মাটি ।
* ডিটারজেন্ট গঠন
**স্টিভেন ডগলাস জ্যাক** (ইংরেজি: Steven Jack; জন্ম: ৪ আগস্ট, ১৯৭০) নাটাল প্রদেশের ডারবান এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯৪ থেকে ১৯৯৫ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **স্টিভেন জ্যাক**।

প্রথম-শ্রেণীর ক্রিকেট
---------------------

ডারবানভিত্তিক গ্লেনউড হাই স্কুলে ভর্তি হন। ১৯৮৯-৯০ মৌসুম থেকে ১৯৯৫-৯৬ মৌসুম পর্যন্ত স্টিভেন জ্যাকের প্রথম-শ্রেণীর খেলোয়াড়ী জীবন চলমান ছিল। দ্রুতগতিসম্পন্ন ও আক্রমণধর্মী বোলার হিসেবে প্রভূতঃ সুনাম কুড়িয়েছেন। ১৯৯০-এর দশকে রিচার্ড স্নেলের সাথে অবিস্মরণীয় জুটি গড়েন। এ দুজন মিন মেশিনের বছরগুলোর ন্যায় সম্মান পুণরুদ্ধারের প্রয়াস চালিয়েছেন।

সাত বছর মেয়াদী প্রথম-শ্রেণীর খেলোয়াড়ী জীবনে ২২৩ উইকেট দখল করেন। তন্মধ্যে, ইস্টার্ন প্রভিন্সের বিপক্ষে ব্যক্তিগত সেরা ৮/৫১ বোলিং পরিসংখ্যান দাঁড় করিয়েছিলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন স্টিভেন জ্যাক। ২৬ ডিসেম্বর, ১৯৯৪ তারিখে ডারবানে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২ জানুয়ারি, ১৯৯৫ তারিখে কেপ টাউনে একই দলের বিপক্ষে সর্বশেষ টেস্টে অংশ নেন তিনি।

১৯৯৪-৯৫ মৌসুমে নিউজিল্যান্ডের বিপক্ষে প্রথমবারের মতো টেস্টে খেলতে নামেন। রিচার্ড স্নেল ও অ্যালান ডোনাল্ডের আঘাতজনিত অনুপস্থিতিতে এ সুযোগ পান। সিরিজের তৃতীয় টেস্টে পাঁচ উইকেট পেয়েছিলেন। ১৯৯৫ সালে মান্ডেলা ট্রফিতে অংশ নেন। এ প্রতিযোগিতায় দুইটি ওডিআইয়ে অংশ নিয়ে তিন উইকেট পান। তবে, দূর্ভাগ্যজনকভাবে অ্যালান ডোনাল্ডের সাথে প্রতিদ্বন্দ্বিতায় অবতীর্ণ হতে হতো। এছাড়াও, আঘাতের কারণে তার খেলোয়াড়ী জীবন সংক্ষিপ্ত করতে হয়।

তথ্যসূত্র
---------

1. ↑  "South Africa – Players by Test cap"। ESPNCricinfo। সংগ্রহের তারিখ ১৩ সেপ্টেম্বর ২০১৯।
2. ↑  "South Africa – Test Batting Averages"। ESPNCricinfo। সংগ্রহের তারিখ ১৩ সেপ্টেম্বর ২০১৯।
3. ↑  "South Africa – Test Bowling Averages"। ESPNCricinfo। সংগ্রহের তারিখ ১৩ সেপ্টেম্বর ২০১৯।

আরও দেখুন
---------

* ডেভিড পিদি
* আদ্রিয়ান কুইপার
* সানফয়েল সিরিজ
* ম্যাশোনাল্যান্ড ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা
* দক্ষিণ আফ্রিকান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে স্টিভেন জ্যাক উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে স্টিভেন জ্যাক  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**রাস্পবিয়ান** (ইংরেজি: Raspbian) রাস্পবেরি পাইয়ের জন্যে একটি ডেবিয়ান-ভিত্তিক গ্নু/লিনাক্স কম্পিউটার অপারেটিং সিস্টেম। রাস্পবিয়ানের বিভিন্ন সংস্করণ রয়েছে, যার মধ্যে আছে রাস্পবিয়ান স্ট্রেচ এবং রাস্পবিয়ান জেসি। ২০১৫ থেকে রাস্পবেরি পাই সিঙ্গল বোর্ড কম্পিউটারের জন্যে রাস্পবেরি পাই ফাউন্ডেশন কর্তৃক প্রদত্ত এটিই প্রাথমিক অপারেটিং সিস্টেম। রাস্পবিয়ান মাইক থম্পসন ও পিটার গ্রিন কর্তৃক একটি স্বকীয় প্রকল্প হিসেবে তৈরি হয়েছিলো। প্রাথমিক বিল্ড জুন ২০১২ সালে সম্পন্ন হয়। অপারেটিং সিস্টেমটি এখনও সক্রিয় উন্নয়নের অধীনে আছে। লো-পারফরমেন্স এআরএম সিপিইউর জন্যে রাস্পবিয়ান খুবই উচ্চমাত্রায় অপ্টিমাইজড।

রাস্পবিয়ান তার প্রধান ডেস্কটপ পরিবেশ হিসেবে অধুনা হালনাগাদ থেকে পিক্সেল ব্যবহার করছে। এটি পরিবর্তিত এলএক্সডিই ডেস্কটপ পরিবেশ ও ওপেনবক্স স্ট্যাকিং উইন্ডো ম্যানেজার সহিত গঠিত। এ ডিস্ট্রিবিউশনটি কম্পিউটার আলজেবরা প্রোগ্রাম ওলফ্র‍্যাম ম্যাথমেটিকা এবং মাইনক্রাফট পাই নামে মাইনক্রাফটের একটি সংস্করণের সাথে আসে, একই সাথে ক্রোমিয়ামের হালকা একটি সংস্করণও থাকে।

তথ্যসূত্র
---------

1. 1 2  "রাস্পবেরি পাইয়ের জন্যে রাস্পবিয়ান ডাউনলোড"। *RaspberryPi.org* (ইংরেজি ভাষায়)।
2. ↑  "ইন্ট্রুডিউসিং পিক্সেল"। *রাস্পবেরি পাই* (ইংরেজি ভাষায়)। সংগ্রহের তারিখ ২০১৬-১০-০৫।
3. ↑  "রাস্পবিয়ান - সম্পর্কে"। *www.raspbian.org*। সংগ্রহের তারিখ ২০১৬-০৬-০৫।
4. ↑  "মূখ্যপৃষ্ঠা - রাস্পবিয়ান"। *www.raspbian.org*। সংগ্রহের তারিখ ২০১৬-০৪-০৪।
5. ↑  "ইনট্রুডিউসিং পিক্সেল - রাস্পবেরি পাই"। *রাস্পবেরি পাই* (ইংরেজি ভাষায়)। ২০১৬-০৯-২৮। সংগ্রহের তারিখ ২০১৭-০১-০৭।

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন


উইকিমিডিয়া কমন্সে **রাস্পবিয়ান** সংক্রান্ত মিডিয়া রয়েছে।
**নাগামি** বা **নাগা ভাষা** নাগাল্যান্ডে প্ৰচলিত একটা মিশ্ৰ ভাষা। অসমীয়া ভাষাকে ভিত্তি করে এর সৃষ্টি হয়েছে। তার সাথে বাংলা, হিন্দী, বিভিন্ন নাগা ভাষা এবং অন্যান্য ভাষারো কিছু মিল দেখা যায়। পাঁচ লাখেরও বেশি নাগাল্যাণ্ডের বিভিন্ন ভাষার মানুষ একে যোগাযোগের মাধ্যম হিসাবে ব্যবহার করে । অল্‌ ইণ্ডিয়া রেডিও 'স্টেশনের কর্মীরা "নাগামি" (নাগা+অসমীয়া) শব্দটির উদ্ভাবন করেন। যদিও নাগাল্যান্ড সরকার ইংরেজি ভাষাকে রাজ্যভাষা হিসেবে স্বীকৃতি দিয়েছে, প্ৰশাসনিক কাজ-কর্ম, বিদ্যালয়, প্ৰচারের মাধ্যম ইত্যাদিতে নাগামি ভাষা সমানেই ব্যবহৃত হয়।

সৃষ্টি এবং বিকাশ
----------------

১৯৬৩ সালে পৃথক রাজ্য রুপে স্বীকৃতি পাওয়ার পূৰ্বে নাগাল্যাণ্ড আসাম-এর একটি জেলা ছিল। আহোম শাসনামলে অসম এবং নাগাল্যান্ড অঞ্চলের মানুষের সংস্পৰ্শ ঘটেছিল। এই সমগ্ৰ অঞ্চলের একটা মান ভাষার প্ৰয়োজনে নাগামি গড়ে উঠে বলে ভাবা হয়। কারো কারো মতে দ্বিতীয় ভাষা হিসেবে অসমীয়া ভাষা বা বাংলা ভাষা আয়ত্ত করতে কষ্ঠসাধ্য হওয়ার ফলে নাগামি ভাষার উদ্ভব হতে পারে । ১৯৩৬ সালে নাগামি ভাষার আদর্শ রূপ গড়ে উঠার প্ৰমাণ পাওয়া যায়।

নাগামিতে ১৮টি উপভাষা দেখতে পাওয়া যায়। সেগুলোর শব্দাবলী একই, কিন্তু রূপ-বিন্যাস ভিন্ন ভিন্ন। সেগুলোকে তিনটি ভাগে ভাগ করা যায়:

* দক্ষিণ: আংগামি, কছারী, জেমি, লিয়াংমেই, রংমেই, রেংমা, চেমা, খেজা, চক্ৰি, মাঅ'।
* উত্তর: কন্যাক, চাংটাম, ফোম, চাং এবং খিয়াংগান।
* মধ্য: আঅ', লোথা, য়িম্‌চুংগার।

ভাষাতত্ব
--------

নাগামি এ দুটা ফলা, দুটা কাল, তিনিটা দৃশ্যগত বৈশিষ্ট আছে, কোনো পুরুষ নাই। এর বেশিরভাগ শব্দের অসমীয়া ভাষার সাথে মিল আছে, কিন্তু ধ্বন্নিসমূহের নাগা ভাষার সাথে মিল বেশি। সংস্কৃত তৎসম শব্দের সরলীকরণ, শব্দের অসম্পূৰ্ণ উচ্চারণ ইত্যাদি বৈশিষ্টও এতে দেখতে পাওয়া যায়।

তথ্যসূত্ৰ
---------

1. 1 2  "Naga Pidgin-A language of India"। Ethnologue। সংগ্রহের তারিখ ফেব্রুয়ারি ১৯, ২০১২।
2. 1 2  Dr. Bhim Kanta Baruah। "Nagamese:The common language in Nagaland" (পিডিএফ)। Dibrugarh University। সংগ্রহের তারিখ ফেব্রুয়ারি ১৯, ২০১২।
3. 1 2 3 4 5  "Review of Dwijen Bhattacharjya's "Nagamese: Pidgin, Creole or Creoloid?"। Multilingual Education in South/Southeast Asia। সংগ্রহের তারিখ ফেব্রুয়ারি ২০, ২০১২।

বহিঃসংযোগ
---------

* ওমগ্লট, নাগামি বর্ণমালা
ডাফেন দ্বীপ
**ডাফেন মেজর** হচ্ছে ক্রমাগত অগ্নুৎপাত হওয়া একটি দ্বীপ; যা সান্তা ক্রুজ দ্বীপের উত্তরে এবং কলোনের আরচিপেলাগোস্থ বাল্ট্রা এয়ারপোর্টের পশ্চিমে অবস্থিত; এটি সাধারণত মানুষের কাছে গ্যালাপেগোস দ্বীপ বলে পরিচিত। এটা আগ্নেয়গিরি জ্বালামুখের পাথরের চাঁই দ্বারা নির্মিত। কোনো গাছ নেই এবং এর উচ্চতা সমুদ্রের ১২০ মি (৩৯৪ ফু) পর্যন্ত উপরে।

যদিও বেশিরভাগ দর্শনার্থীর জন্য এটি সহজে প্রবেশাধিকার যোগ্য, কিন্তু ন্যাশনাল পার্কে তাদের প্রবেশ কঠোরভাবে নিষিদ্ধ। কারণ এই স্থান বৈজ্ঞানিক গবেষণার জন্য ব্যবহৃত হয়। ২০ বছরের বেশি সময় ধরে জীববিজ্ঞানী পিটার এবং রোজামারী গ্র্যান্টের দ্বারা ডারউইনের ফিঞ্চের উপর নিবিড় গবেষণা পরিচালিত হয়ে আসছে। তাঁরা ফিঞ্চের স্বভাব এবং জীবন চক্র পর্যবেক্ষণ ও পরীক্ষা করে দেখেছেন। এর ফলে যে ফলাফল বের হয়ে এসেছে তা নিঃসন্দেহে ডারউইনের বিবর্তন তত্বকে সমর্থন করে। তাদের প্রচেষ্টা নিয়ে লিখিত বই- *দ্য বিক অব দ্য ফিঞ্চেস* পুলিৎজার পুরস্কার পেয়েছে।

ডাফেন বিভিন্ন ধরনের পাখি; যেমন: গ্যালাপেগোস মার্টিন, ব্লু-ফুটেড বুবি, নাযকা বুবি, শর্ট-ইয়ার্ড পেঁচা, রেড-বিল্ড ট্রপিকবার্ড এবং ম্যাগনিফিসেন্ট ফ্রাইগেটবার্ড এর আবাসস্থল।

তথ্যসূত্র
---------

1. ↑  "Daphne Major"। animalcorner.co.uk। সংগ্রহের তারিখ ৬ জুন ২০১৭।
2. ↑  "The Daphnes"। *Galapagos Conservancy*। galapagos.org। সংগ্রহের তারিখ ৬ জুন ২০১৭।

* B. Rosemary Grant and Peter R. Grant. 1989. *Evolutionary dynamics of a natural population: the large cactus finch of the Galápagos*. Chicago
* Peter R. Grant. 1999. *Ecology and evolution of Darwin's finches*. Princeton NJ.
* Peter R. Grant and B. Rosemary Grant. 1992. Demography and the genetically effective sizes of two populations of Darwin's finches. *Ecology* 73(3): 766–784.
* Jonathan Weiner. 1994. *The Beak of the Finch: A Story of Evolution in Our Time*. New York: Alfred A. Knopf, Inc. আইএসবিএন ০-৬৭৯-৪০০০৩-৬.
* Drought and the Demography of Darwin's Medium Ground Finches on Isla Daphne Island, Wendy E. Sera, Baylor University. Accessed 2007-04-21.

বহিঃসংযোগ
---------


উইকিমিডিয়া কমন্সে **ডাফেন মেজর** সংক্রান্ত মিডিয়া রয়েছে।

* Daphne Island Information[*স্থায়ীভাবে অকার্যকর সংযোগ*]

টেমপ্লেট:Galápagos Islands
**হাম্মাসা কোহিস্তানি** (দারি: حماسه کوهستانی‎, জন্ম ১৯ ডিসেম্বর ১৯৮৭) একজন আফগান বংশোদ্ভূত ব্রিটিশ মডেল। তিনি ২০০৫ সালে মিস ইংল্যান্ডের মুকুট প্রাপ্ত প্রথম মুসলিম সুন্দরী প্রতিযোগী ছিলেন। ৩ সেপ্টেম্বর ২০০৫-এ লিভারপুলের অলিম্পিয়া থিয়েটারে দুই দিনের প্রতিযোগিতার পর ১৮ বছর বয়সে তাকে মুকুট দেওয়া হয়েছিল এবং ৪০ জন প্রতিযোগীর মধ্যে থেকে তাকে নির্বাচিত করা হয়েছিল।

জীবনী
-----

কোহিস্তানি ১৯৮৭ সালে তাসখন্দ, উজবেকিস্তানে জন্মগ্রহণ করেছিলেন, যখন এটি ইউএসএসআর-এর অংশ ছিল, আফগান বাবা-মা যারা শরণার্থী হিসাবে সেখানে চলে গিয়েছিল। কোহিস্তানি আফগান তাজিক জাতিগোষ্ঠীর। সোভিয়েত-আফগান যুদ্ধের সময় তার বাবা-মা সোভিয়েত ইউনিয়নের উজবেক এসএসআর-এ পালিয়ে যান। তিনি এবং তার বাবা-মা আফগানিস্তানের কাবুলে ফিরে আসেন, কিন্তু ১৯৯৬ সালে তালেবানরা শহরের নিয়ন্ত্রণ নিলে তারা সেখান থেকে পালিয়ে যান। তারা শেষ পর্যন্ত যুক্তরাজ্যে চলে আসেন এবং পশ্চিম লন্ডনের সাউথহলে বসতি স্থাপন করেন, যেখানে তার বাবা কুশল একটি ফাস্ট ফুড রেস্টুরেন্ট স্থাপন করেছেন।

তথ্যসূত্র
---------

1. ↑  "First Muslim Miss England crowned"। *BBC News*। ৪ সেপ্টেম্বর ২০০৫। সংগ্রহের তারিখ ২২ এপ্রিল ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Akbar, Arifa (১ সেপ্টেম্বর ২০০৬)। "Message to middle England: 'We don't all wear burqas'"। *The Independent*। সংগ্রহের তারিখ ২২ এপ্রিল ২০১০।
3. ↑  "History made by UK Muslim model"। *BBC News*। ১০ ডিসেম্বর ২০০৫। সংগ্রহের তারিখ ২২ এপ্রিল ২০১০।

বহিঃসংযোগ
---------

* হাম্মাসা কোহিস্তানি – অফিসিয়াল মিস ওয়ার্ল্ড জীবনী
* হাম্মাসা কোহিস্তানি  ওয়েব্যাক মেশিনে আর্কাইভকৃত ১৪ সেপ্টেম্বর ২০১০ তারিখে – মিস ইংল্যান্ড
**বিউটি সার্কাস** একটি বাংলাদেশী চলচ্চিত্র, যাতে অভিনয় করেছেন জয়া আহসান, ফেরদৌস, এবিএম সুমন, তৌকির আহমেদ প্রমুখ। চলচ্চিত্রটির টিজার প্রকাশের পর দর্শকদের মাঝে ব্যাপক প্রত্যাশা তৈরি হয়েছিল। ২০২২-এর ২৩ সেপ্টেম্বর প্রেক্ষাগৃহে চলচ্চিত্রটি মুক্তি পায়।

কাহিনী সংক্ষেপ
--------------

সার্কাসের মালিক ও প্রধান নারী যাদুশিল্পী বিউটি (জয়া)। তার যাদু প্রদর্শনীর কারিশমা আর রূপে পাগল এলাকার তিন প্রভাবশালী ব্যক্তি। বিউটিকে নিজের করে পাবার প্রতিযোগিতায় নামে তারা। এতে এক সময় হুমকির মুখে পড়ে যায় পুরো বিউটির সার্কাসটি। কিন্তু কৌশলী বিউটি হাল ছাড়বার পাত্রী নয়। বুদ্ধির জোরে সে শেষ পর্যন্ত কাটিয়ে ওঠে গভীর সংকট।

শ্রেষ্ঠাংশে
-----------

* জয়া আহসান - বিউটি
* ফেরদৌস - মির্জা মোহাম্মদ বখতিয়ার
* এবিএম সুমন - রঙ্গলাল
* তৌকীর আহমেদ - নবাব
* গাজী রাকায়েত - নাদের মোল্লা
* হুমায়ূন কবীর সাধু - স্যাম
* শতাব্দী ওয়াদুদ - কুদরত
* এলিনা শাম্মী - সায়েরা বানু
* মানিসা অর্চি

নির্মাণ
-------

দীর্ঘ প্রস্তুতি ও অর্থ সংকট কাটিয়ে অবশেষে *বিউটি সার্কাস* চলচ্চিত্রটির নির্মাণ শুরু করেন এর নির্মাতা মাহমুদ দিদার। ২০১৭ সালের ৬ ফেব্রুয়ারি থেকে শুরু হয় বিউটি সার্কাস চলচ্চিত্রের শুটিং। দুইশত জন নির্মাণ সঙ্গী নিয়ে প্রায় দুই হাজার গ্রামবাসীর অংশগ্রহণে চিত্রধারণের কাজ করেন নির্মাতা। এর জন্য নির্মাতা বিশাল সার্কাস প্যান্ডেল নির্মাণ ও গ্রাম্যমেলার আয়োজন করেন। বিউটি সার্কাস সরকারী অনুদানপ্রাপ্ত চলচ্চিত্র হলেও অর্থ সংকটের কারণে চলচ্চিত্রের কাজ শুরু করতে দীর্ঘদিন অপেক্ষা করতে হয়েছিল নির্মাতা মাহমুদ দিদারকে। পরবর্তীতে ইমপ্রেস টেলিফিল্ম এই চলচ্চিত্র প্রযোজনা করতে রাজি হয় এবং পরিচালক এর শুরু করেন পরিচালক।

তথ্যসূত্র
---------

1. 1 2  "জয়ার 'বিউটি সার্কাস'র মুক্তি পাচ্ছে ২৩ সেপ্টেম্বর"। *banglanews24.com*। ২০২২-০৯-০১। সংগ্রহের তারিখ ২০২২-০৯-০১।
2. ↑  "'বিউটি সার্কাস' মুক্তির তারিখ চূড়ান্ত"। *দৈনিক ইত্তেফাক*। সংগ্রহের তারিখ ২০২২-০৯-০১।
3. ↑  "বিউটি সার্কাস (Beauty Circus)"। *বিএমডিবি*। ৪ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০২০।

বহিঃসংযোগ
---------

* ইন্টারনেট মুভি ডেটাবেজে *বিউটি সার্কাস*  (ইংরেজি)
**ব্সোদ-নাম্স-গ্রাগ্স-পা** (ওয়াইলি: *bsod nams grags pa*) (১৭২৩-১৭৮৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ব্সোদ-গ্রাগ্স-স্প্রুল-স্কু (ওয়াইলি: *bsod grags sprul sku*) উপাধিধারী বৌদ্ধ লামা ছিলেন। তিনি তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারের সপ্তদশ প্রধান ছিলেন।

সংক্ষিপ্ত জীবনী
---------------

ব্সোদ-নাম্স-গ্রাগ্স-পা ১৭২৩ খ্রিষ্টাব্দে তিব্বতের আমদো অঞ্চলে একটি মঙ্গোল যাযাবরগোষ্ঠীতে জন্মগ্রহণ করেন। তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে ব্লো-ব্জাং-দোন-গ্রুব (ওয়াইলি: *blo bzang don grub*) নামক প্রথম স্দে-খ্রি রিন-পো-ছে (ওয়াইলি: *sde khri rin po che*) উপাধিধারী বৌদ্ধ লামা্র নিকট শিক্ষালাভ করেন। পরবর্তীকালে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে এবং গ্যুমে তন্ত্র মহাবিদ্যালয়ে শিক্ষালাভ করেন। তিনি ল্হা-ব্ত্সুন-স্কাল-ব্জাং-ত্শোগ্স-গ্ন্যিস (ওয়াইলি: *lha btsun skal bzang tshogs gnyis*) এবং রা-স্তোদ-পা-ব্লো-ব্জাং-রাব-র্গ্যাস (ওয়াইলি: *ra stod pa blo bzang rab rgyas*) নামক দুই বৌদ্ধ সাধকের নিকট ছেদ সাধনা সমন্ধে অধ্যয়ন করেন। পঞ্চম পাঞ্চেন লামা, ঙ্গাগ-দ্বাং-ম্ছোগ-ল্দান (ওয়াইলি: *ngag dbang mchog ldan*) নামক চুয়ান্নতম দ্গা'-ল্দান-খ্রি-পা, রোল-পা'ই-র্দো-র্জে (ওয়াইলি: *rol pa'i rdo rje*) নামক তৃতীয় ল্চাং-স্ক্যা হো-থোগ-থু, ঙ্গাগ-দ্বাং-ব্লো-ব্জাং (ওয়াইলি: *ngag dbang blo bzang*) প্রভৃতি বিখ্যাত পণ্ডিতেরা তার উল্লেখযোগ্য শিক্ষক ছিলেন। তিনি ১৭৭২ খ্রিষ্টাব্দে ব্লা-ব্রাং-ব্ক্রা-শিস-'খ্যিল বৌদ্ধবিহারের তন্ত্র মহাবিদ্যালয়ের প্রধানের দায়িত্ব লাভ করেন। তিনি ১৭৭৯ খ্রিষ্টাব্দে এই বিহারের সপ্তদশ প্রধানের দায়িত্ব লাভ করেন এবং চার বছর এই পদে থাকেন।

তথ্যসূত্র
---------

1. ↑  Dorje, Sonam (অক্টোবর ২০১২)। "The First Sodrak Tulku, Sonam Drakpa"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৮-০৪।

|
|  |
| পূর্বসূরী--- | **ব্সোদ-নাম্স-গ্রাগ্স-পা প্রথম ব্সোদ-গ্রাগ্স-স্প্রুল-স্কু** | উত্তরসূরীদ্কোন-ম্ছোগ-র্গ্যা-ম্ত্শো |
|

| * দে
* স
ব্সোদ-গ্রাগ্স-স্প্রুল-স্কু |
| --- |
| 
* ১) ব্সোদ-নাম্স-গ্রাগ্স-পা
* ২) দ্কোন-ম্ছোগ-র্গ্যা-ম্ত্শো
* ৩) 'জিগ্স-মেদ-ব্সোদ-নাম্স-র্গ্যা-ম্ত্শো
* ৪) স্কাল-ব্জাং-ব্সোদ-নাম্স-র্গ্যা-ম্ত্শো
* ৫) দ্গে-'দুন-ছোস-'ফেল

 |
ব্স্তান-পা-রিন-ছেন
**ব্স্তান-পা-রিন-ছেন** (ওয়াইলি: *bstan pa rin chen*) (১৪৭৪-১৫৫৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় কির-তি রিন-পো-ছে (ওয়াইলি: *kir+ti rin po che*) উপাধিধারী বৌদ্ধ লামা ছিলেন।

প্রথম জীবন
----------

ব্স্তান-পা-রিন-ছেন ১৪৭৪ খ্রিষ্টাব্দে তিব্বতের আমদো অঞ্চলের গ্দুং-শা (ওয়াইলি: *gdung sha*) নামক স্থানে জন্মগ্রহণ করেন। তার পিতার নাম ছিল দ্কোন-ম্ছোগ-স্ক্যাব্স (ওয়াইলি: *gdung sha*) এবং মাতার নাম ছিল স্ক্যিদ-ব্দে (ওয়াইলি: *gdung sha*)। ১৪৮৯ খ্রিষ্টাব্দে তিনি দ্বুস অঞ্চলে যাত্রা করে দোন-'গ্রুব (ওয়াইলি: *don 'grub*) নামক এক চিকিৎসকের নিকট তিব্বতী চিকিৎসাবিদ্যা অধ্যয়ন করেন। র্মে-রু-ব্যাম্স-পা-রিন-ছেন (ওয়াইলি: *(ওয়াইলি:* gdung sha*)*) নামক এক বৌদ্ধ লামা তাকে ভিক্ষুর শপথ প্রদান করেন।

পরবর্তী জীবন
------------

শিক্ষালাভের শেষে তিনি দ্গে-'দুন-র্গ্যাল-ম্ত্শান প্রতিষ্ঠিত থা-লা (ওয়াইলি: *tha la*) আশ্রমে সাত বছর সাহিত্য, কাব্য, চিকিৎসাশাস্ত্র ও জ্যোতিষশাস্ত্র সম্বন্ধে শিক্ষাপ্রদান করেন। এই সময় তাকে দ্গে-'দুন-র্গ্যাল-ম্ত্শানের পুনর্জন্ম রূপে চিহ্নিত করা হয়। এরপর তিনি র্ঙ্গা-বা (ওয়াইলি: *rnga ba*) নামক স্থানে দ্গে-'দুন-র্গ্যাল-ম্ত্শান প্রতিষ্ঠিত কা-লা-রি-কির-তি (ওয়াইলি: *ka la ri kir ti*) বৌদ্ধবিহারের প্রধানের পদে অধিষ্ঠিত করে নিজে কির-তি রিন-পো-ছে উপাধি্গ্রহণ করেন এবং দ্গে-'দুন-র্গ্যাল-ম্ত্শানকে মরণোত্তর প্রথম কির-তি রিন-পো-ছে হিসেবে আখ্যায়িত করেন। এই সময় তিনি জো-নাং বৌদ্ধ ধর্মসম্প্রদায়ের একটি বিহারকে বলপূর্বক দ্গে-লুগ্স ধর্মসম্প্রদায়ের অধীনে নিয়ে এলে জো-নাং বৌদ্ধ ধর্মসম্প্রদায়ের পক্ষ থেকে একটি সশস্ত্র বাহিনী কা-লা-রি-কির-তি বৌদ্ধবিহারে আক্রমণ করে এবং ব্স্তান-পা-রিন-ছেন সেখান থেকে পালিয়ে যেতে বাধ্য হন।

তথ্যসূত্র
---------

1. 1 2  Gyatso, Thinlay (এপ্রিল ২০১৩)। "The Second Kirti, Tenpa Rinchen"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১৯।

|
|  |
| পূর্বসূরীদ্গে-'দুন-র্গ্যাল-ম্ত্শান | **ব্স্তান-পা-রিন-ছেন  দ্বিতীয় কির-তি রিন-পো-ছে** | উত্তরসূরীব্স্তান-পা-রাব-র্গ্যাস |
|

| * দে
* স
কির-তি রিন-পো-ছে |
| --- |
| 
* ১) দ্গে-'দুন-র্গ্যাল-ম্ত্শান
* ২) ব্স্তান-পা-রিন-ছেন
* ৩) ব্স্তান-পা-রাব-র্গ্যাস
* ৪) ব্লো-ব্জাং-'জাম-দ্ব্যাংস-র্গ্যা-ম্ত্শো
* ৫) ব্লো-ব্জাং-ব্স্তান-পা'ই-র্গ্যাল-ম্ত্শান
* ৬) দ্গে-'দুন-ছোস-ক্যি-দ্বাং-ফ্যুগ
* ৭) কুন-দ্গা'-ছোস-'ফাগ্স-থুব-ব্স্তান-ন্যি-মা
* ৮) ব্লো-ব্জাং-'ফ্রিন-লাস-ব্স্তান-পা-র্গ্যা-ম্ত্শো
* ৯) স্কাল-ব্জাং-ব্লো-গ্রোস-কুন-দ্গা'-লুং-র্তোগ্স-র্গ্যা-ম্ত্শো
* ১০) ঙ্গাগ-দ্বাং-ব্লো-ব্জাং-ব্স্তান-পা-ত্শে-রিং
* ১১) ব্লো-ব্জাং-ব্স্তান-'দ্জিন-'জিগ্স-মেদ-য়ে-শেস-র্গ্যা-ম্ত্শো

 | দ্গে-'দুন-র্গ্যাল-ম্ত্শানদ্গে-'দুন-র্গ্যাল-ম্ত্শান |
**নীল মাইকেল নাইট স্মিথ** (ইংরেজি: Neil Smith; জন্ম: ২৭ জুলাই, ১৯৬৭) ওয়ারউইকশায়ারের সোলিহাল এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৬ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ার দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন **নীল স্মিথ**।

প্রথম-শ্রেণীর ক্রিকেট
---------------------

১৯৮৭ সাল থেকে ২০০৩ সাল পর্যন্ত নীল স্মিথের প্রথম-শ্রেণীর খেলোয়াড়ী জীবন চলমান ছিল। ১৯৮৭ সালে ওয়ারউইকশায়ারের পক্ষে প্রথম খেলতে নামেন। এর ছয় বছর পর কাউন্টি ক্যাপ লাভ করেন তিনি। ডানহাতি ব্যাটসম্যান ও অফ স্পিনার নীল স্মিথ বেশ কয়েক মৌসুম ধারাবাহিকতা বজায় রেখেছিলেন। ব্যাট হাতে ২০-এর মাঝামাঝি গড়ে অবস্থান করেন ও তিন শতাধিক উইকেট পান। তবে, এরজন্যে ৩০-এর অধিক গড়ে রান খরচ করতে হয়েছিল তাকে।

নীল স্মিথ অপ্রত্যাশিতভাবে দুইটি রেকর্ডের সাথে স্বীয় নামকে জড়িয়ে রেখেছেন। ১৯৯৭ সালে একদিনের খেলায় ওয়ারউইকশায়ারের সদস্যরূপে নর্দাম্পটনশায়ারের বিপক্ষে দলকে নেতৃত্বে দিয়েছিলেন। এরফলে, ঐ কাউন্টি দলে পিতা-পুত্রের প্রথম নেতৃত্বের ঘটনা ঘটে। এছাড়াও তার পিতা এম. জে. কে. স্মিথ ইংল্যান্ডের পক্ষে অধিনায়কত্ব করেছেন। কাউন্টি চ্যাম্পিয়নশীপের ইতিহাসে দ্রুততম সময়ে সেঞ্চুরি করার কৃতিত্ব প্রদর্শন করেছেন। ১৭ এপ্রিল, ১৯৯৮ তারিখে এজবাস্টনে ডারহামের বিপক্ষে করা এ সেঞ্চুরির রেকর্ডটি একবছর বাদেই দলীয় সঙ্গী ডগি ব্রাউন নিজের করে নেন। দূর্ভাগ্যবশতঃ ২০০০ সালের শেষদিকে মাইকেল পাওয়েলের কাছে অধিনায়কত্ব হস্তান্তর করতে হয়েছিল। ঐ মৌসুমে কাউন্টি দলটি লর্ডসের চূড়ান্ত খেলায় অংশ নিয়েছিল ও জাতীয় লীগে খেলার যোগ্যতা অর্জনে সমর্থ হয়।

আন্তর্জাতিক ক্রিকেট
-------------------

সমগ্র খেলোয়াড়ী জীবনে সাতটিমাত্র একদিনের আন্তর্জাতিকে অংশগ্রহণ করেছেন নীল স্মিথ। কোন টেস্টে অংশগ্রহণ করার সুযোগ পাননি তিনি। ৯ জানুয়ারি, ১৯৯৬ তারিখে কেপটাউনে স্বাগতিক দক্ষিণ আফ্রিকা দলের বিপক্ষে ওডিআইয়ে অভিষেক ঘটে তার। ২৬ মার্চ, ১৯৯৬ তারিখে ম্যানচেস্টারে সফরকারী ভারতের বিপক্ষে সর্বশেষ ওডিআইয়ে অংশ নেন তিনি।

দক্ষিণ আফ্রিকার বিপক্ষে দুইটি একদিনের আন্তর্জাতিকে অংশ নেন। ১৯৯৬ সালে ভারত, পাকিস্তান ও শ্রীলঙ্কায় যৌথভাবে অনুষ্ঠিত ক্রিকেট বিশ্বকাপে পাকিস্তানের মাটিতে তিনটি খেলায় অংশগ্রহণের সুযোগ লাভ করেছিলেন। এরপর গ্রীষ্মকালে ভারতের বিপক্ষে আরও দুইটি ওডিআইয়ে অংশ নেন। তবে, অংশগ্রহণকৃত খেলাগুলোয় সাদামাটা ছিল। ফলে, আন্তর্জাতিক ক্রিকেটে উপেক্ষিত হন।

ব্যক্তিগত জীবন
--------------

ক্রিকেট খেলা থেকে অবসর গ্রহণের পর বালকদের ওয়ারউইক স্কুলে কাজ করেন। তবে, সাম্প্রতিক সময়ে ওয়ারউইকের মাইটন রোডে মাঠ কর্মকর্তার দায়িত্ব থেকে সাময়িকভাবে অবসর নিয়েছেন। ইংল্যান্ডের বিখ্যাত ও সাবেক অধিনায়ক এম. জে. কে স্মিথ সম্পর্কে তার পিতা হন।

তথ্যসূত্র
---------

1. ↑  "England Players by ODI Caps"। ESPNcricinfo। সংগ্রহের তারিখ ১৩ অক্টোবর ২০১৯।

আরও দেখুন
---------

* ডেভিড ক্যাপেল
* স্ট্যানলি ক্রিস্টোফারসন
* ইয়র্কশায়ার কাউন্টি ক্রিকেট ক্লাব
* ১৯৯৬ ক্রিকেট বিশ্বকাপ দলসমূহ
* ইংরেজ একদিনের আন্তর্জাতিক ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে নীল স্মিথ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে নীল স্মিথ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
এই নিবন্ধটি সেমিটীয় ভাষার বর্ণ সম্পর্কে। হিন্দু সমাজ ব্যবস্থার বর্ণপ্রথার সাথে সম্পর্কযুক্ত অস্পৃশ্য জাতি সম্পর্কে জানার জন্য দলিত দেখুন। অন্যান্য ব্যবহারের জন্য দালেথ (দ্ব্যর্থতা নিরসন) দেখুন।

**দালেথ** (*dāleth*, অথবা **দালেত** বা **দালেদ**ও বানান করা হয়) হচ্ছে সেমিটীয় বর্ণমালার ৪র্থ বর্ণ। বর্ণটির ফিনিশীয় সংস্করণ *দালেত* 𐤃, হিব্রু সংস্করণ *‘দালেত* ד, আরামাইক সংস্করণ *দালাথ* , সিরিয়াক সংস্করণ *দালাত্ব্* ܕ এবং আরবি সংস্করণ **দাল** د (আবজাদি ক্রমধারায় ৪র্থ বর্ণ, আধুনিক ক্রমধারায় ৮ম বর্ণ)। আ-ধ্ব-বতে এর উচ্চারণ [d], যা বাংলা *দ্* এর অনুরূপ বা নিকটবর্তী। আরবিতে এর আরেকটি রূপ বিদ্যমান, যার নাম *যা’ল* ذ, এবং এর উচ্চারণ [ð], যা ইংরেজি "z" বর্ণের কিছটা নরম উচ্চারণের মতোন এর সাংখ্যিক মান ৪।

গ্রিক *ডেল্টা* Δ, লাতিন *দে* (ইংরেজি নাম *ডি*) D এবং সিরিলীয় *দে* Д এই দালেথ থেকে আগত।

হিব্রু *দালেত*
--------------

আরবি *দাল*
----------


| শব্দের মধ্যে অবস্থান: | পৃথক | শেষে | মধ্যে | শুরুতে |
| --- | --- | --- | --- | --- |
| গ্লিফ রুপ:(সাহায্য) | د‎ | ـد‎ | ـد‎ | د‎ |

তথ্যসূত্র
---------
**নীলকণ্ঠ মুখোপাধ্যায়** (জন্মঃ ১৮৪২ - মৃত্যুঃ ১৯১১) বাংলা ভাষার উনিশ শতকের যাত্রা পালার অভিনেতা এবং গীতিকার। তিনি বর্ধমান জেলার ধবনী গ্রাম নিবাসী ছিলেন। মাত্র তের বছর বয়সে পিতৃহীন নীলকণ্ঠ কলকাতার বড়বাজারে এক মাড়োয়াড়ীর বাসনের দোকানে কাজ নিতে বাধ্য হন। সুকণ্ঠ ও সুবিনয়ী নীলকণ্ঠকে স্বেচ্ছায় গান শিখিয়ে দেন তার নিয়োগকারীর রক্ষিতা। সেই গানের সম্পদ ও সংগীতবিদ্যা নিয়ে নীলকণ্ঠ স্বগ্রামে ফিরে আসেন এবং কৃষ্ণযাত্রার দলে জীবিকা সংগ্রহ করেন। পরে তার নিজের দল হয়। তার আগে তিনি গোবিন্দ অধিকারীর দলে বেতনভুক গায়কতা করেছেন। দাশরথি রায়ের ভাবশিষ্য ছিলেন।

জন্ম ও শৈশব
-----------

নীলকণ্ঠ মুখোপাধ্যায়ের জন্ম বর্ধমানের ধবনিতে। গ্রামের পাঠশালায় কিছুদিন অধ্যয়ন করেন।

কর্মজীবন
--------

নীলকণ্ঠ মুখোপাধ্যায়ের রচিত ‘কৃষ্ণযাত্রা’ বর্ধমান, বীরভূম, মুর্শিদাবাদ এবং বাঁকুড়া অঞ্চলে খুব খ্যাতিলাভ করেছিল। ‘কালীর দমন’ (কৃষ্ণলীলা) তার রচিত শ্রেষ্ঠ যাত্রাপালা। তিনি নিজে ওই যাত্রায় রাধার সখীরূপে অত্যন্ত সুন্দর অভিনয় ও গান করতেন। তার রচিত 'তপন তনয় ভব হর বব বম্ বম্' পদটি অকার ভিন্ন অন্য স্বরবর্ণ, যুক্তাক্ষর বা চন্দ্রবিন্দু-বর্জিত। তিনি অভিনয় ও পালা রচনার জন্য নবদ্বীপের পণ্ডিতদের কাছ থেকে ‘গীতরত্ন’ উপাধি অর্জন করেন। সেকালকার কলকাতার বিদগ্ধ সমাজ নীলকণ্ঠের কৃষ্ণযাত্রার প্রচুর সমঝদারি করেছেন।
ঠাকুর শ্রীরামকৃষ্ণ বারদুয়েক নীলকণ্ঠের গান শোনেন। একবার হাটখোলার বারোয়ারী তলায়, আরেকবার ১৮৮৪ খ্রিষ্টাব্দের অক্টোবর মাসে নবীন নিয়োগীর বাড়িতে। দুইদিনই তিনি সমাধিস্থ হন। নীলকণ্ঠ ঠাকুরকে প্রশ্ন করেন যে, তাঁহার মতো সংসারী জীবের গতি কি। ঠাকুর তাকে বলেন যে, নীলকণ্ঠ ভগবানের পরিচালিত হয়েই নামগান আর ভক্তিরসের ধারা সাধারণ মানুষের মনে পৌঁছে দিচ্ছেন, দুর্লভ রত্ন নীলকণ্ঠের নিজের কাছেই আছে। তার পর ঠাকুর নীলকণ্ঠকে মায়ের গান করিতে অনুরোধ করলে নীলকণ্ঠ গান ধরেন। মধুর কণ্ঠে গান শুনে ঠাকুর ভাববিভোর হয়ে নৃত্য করতে আরম্ভ করেন। 
শেষ বয়সে হেতমপুরের রাজা রামচন্দ্র চক্রবর্তীর কাছে থাকতেন। কথিত আছে মৃত্যুর পূর্বে তিনি কাশীধামে যান। বাবা বিশ্বনাথ তাকে ফিরিয়ে দিয়ে বলেন ত্রিবেণীর ঘাটে যেতে। সেখানে তিনি অর্ধ অঙ্গ গঙ্গাজলে নিমজ্জিত হয়ে ব্রহ্মরন্ধ্র ভেদ করে দেহত্যাগ করেন। এসময় তার পুত্র কমলাকান্ত এলে তিনি রচনা করেন তার শেষ গান - 'ফিরে যা কমলাকান্ত চিন্তা করিস না অন্তরে...'।

তথ্যসূত্র
---------

1. 1 2 3  "শ্রীশ্রীরামকৃষ্ণকথামৃতে উল্লিখিত ব্যক্তিবৃন্দের পরিচয়"। *ramakrishnavivekananda*।
2. 1 2  সুধীর চক্রবর্তী; *বাংলা গানের সন্ধানে*, অরুণা প্রকাশনী কলকাতা; ২৫ বৈশাখ, ১৩৯৭; পৃষ্ঠা- ৪৭।
3. 1 2 3 4  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৭১
4. ↑  শ্রীশ্রীরামকৃষ্ণকথামৃত, লেখক - শ্রীম

বহিঃসংযোগ
---------
**সুমন লামা** (নেপালি: सुमन लामा, ইংরেজি: Suman Lama; জন্ম: ৯ মার্চ ১৯৯৬) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব বুটবল লুম্বিনি এবং নেপাল জাতীয় দলের হয়ে আক্রমণভাগের খেলোয়াড় হিসেবে খেলেন।

২০১৩–১৪ মৌসুমে, নেপালি ক্লাব সংকটা বয়েজের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সংকটা বয়েজের হয়ে ৫ মৌসুম অতিবাহিত করার পর ২০১৮–১৯ মৌসুমে তিনি নেপাল পুলিশে যোগদান করেছেন। ২০২১–২২ মৌসুমে, তিনি নেপাল পুলিশ হতে নেপালি ক্লাব বুটবল লুম্বিনিতে যোগদান করেছেন। ২০১৮ সালে, সুমন নেপাল অনূর্ধ্ব-২৩ দলের হয়ে নেপালের বয়সভিত্তিক পর্যায়ে অভিষেক করেছিলেন। এরপূর্বে তিনি ২০১৬ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ১৯ ম্যাচে ১টি গোল করেছেন।

প্রারম্ভিক জীবন
---------------

সুমন লামা ১৯৯৬ সালের ৯ই মার্চ তারিখে নেপালের সাসাপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

সুমন নেপাল অনূর্ধ্ব-২৩ দলের হয়ে খেলার মাধ্যমে নেপালের প্রতিনিধিত্ব করেছেন। ২০১৭ সালের ১৭ই জুলাই তারিখে তিনি উজবেকিস্তান অনূর্ধ্ব-২৩ দলের বিরুদ্ধে ম্যাচে নেপাল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। সুমন ইন্দোনেশিয়ায় অনুষ্ঠিত ২০১৮ এশিয়ান গেমসের জন্য ২০১৮ সালের সেপ্টেম্বর মাসে প্রকাশিত নেপাল অনূর্ধ্ব-২৩ দলে স্থান পেয়েছিলেন; যেখানে তিনি ৩ ম্যাচে অংশগ্রহণ করেছেন।

২০১৬ সালের ১৩ই জানুয়ারি তারিখে, ১৯ বছর, ১০ মাস ও ৪ দিন বয়সে, ডান পায়ে ফুটবল খেলায় পারদর্শী সুমন শ্রীলঙ্কার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৬৯তম মিনিটে আক্রমণভাগের খেলোয়াড় নবযুগ শ্রেষ্ঠের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি নেপাল ১–০ গোলের ব্যবধানে জয়লাভ করেছিল। নেপালের হয়ে অভিষেকের বছরে সুমন সর্বমোট ৫ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২৩ অক্টোবর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| নেপাল | ২০১৬ | ৫ | ০ |
| ২০১৮ | ১ | ০ |
| ২০১৯ | ২ | ০ |
| ২০২১ | ১১ | ১ |
| সর্বমোট | ১৯ | ১ |

তথ্যসূত্র
---------

1. ↑  "Nepal U23 - Uzbekistan U23, Jul 17, 2017 - International Friendlies - Match sheet"। *Transfermarkt* (ইংরেজি ভাষায়)। ১৭ জুলাই ২০১৭। সংগ্রহের তারিখ ১৭ সেপ্টেম্বর ২০২১।
2. ↑  "Nepal - Sri Lanka 1:0 (Friendlies 2016, January)"। *worldfootball.net* (ইংরেজি ভাষায়)। ২৭ নভেম্বর ২০২০। সংগ্রহের তারিখ ১৭ সেপ্টেম্বর ২০২১।
3. ↑  "Nepal - Sri Lanka, Jan 13, 2016 - International Friendlies - Match sheet"। *Transfermarkt* (ইংরেজি ভাষায়)। ১৩ জানুয়ারি ২০১৬। সংগ্রহের তারিখ ১৭ সেপ্টেম্বর ২০২১।
4. ↑  Strack-Zimmermann, Benjamin (১৩ জানুয়ারি ২০১৬)। "Nepal vs. Sri Lanka (1:0)"। *National Football Teams*। সংগ্রহের তারিখ ১৭ সেপ্টেম্বর ২০২১।

বহিঃসংযোগ
---------

* সকারওয়েতে সুমন লামা (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে সুমন লামা (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে সুমন লামা (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে সুমন লামা (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে সুমন লামা (ইংরেজি) উইকিউপাত্তে এটি সম্পাদনা করুন
**ব্সোদ-নাম্স-দ্বাং-র্গ্যাল** (ওয়াইলি: *bsod nams dbang rgyal*) (১৭২৬-১৭৯৩) তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারের (তিব্বতি: བླ་བྲང་བཀྲ་ཤིས་འཁྱིལ་, ওয়াইলি: *bla-brang bkra-shis-'khyil*) পঞ্চদশ প্রধান ছিলেন।

সংক্ষিপ্ত জীবনী
---------------

ব্সোদ-নাম্স-দ্বাং-র্গ্যাল ১৭২৬ খ্রিষ্টাব্দে তিব্বতের আমদো অঞ্চলে ব্ত্সান-মো-স্না (ওয়াইলি: *btsan mo sna*) নামক স্থানে জন্মগ্রহণ করেন। তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে ব্লো-ব্জাং-দোন-গ্রুব (ওয়াইলি: *blo bzang don grub*) (১৬৭৩-১৭৪৬) নামক প্রথম স্দে-খ্রি রিন-পো-ছে (ওয়াইলি: *sde khri rin po che*) উপাধিধারী বৌদ্ধ লামার নিকট শিক্ষালাভ করেন। ঙ্গাগ-দ্বাং-নাম-ম্খা'-ব্জাং-পো (ওয়াইলি: *ngag dbang nam mkha' bzang po*) নামক পঞ্চান্নতম দ্গা'-ল্দান-খ্রি-পা তাকে ভিক্ষুর শপথ প্রদান করেন। পরবর্তীকালে তিনি গ্যুতে তন্ত্র মহাবিদ্যালয়ে ষষ্ঠ পাঞ্চেন লামার নিকট শিক্ষালাভ করেন। দ্কোন-ম্ছোগ-'জিগ্স-মেদ-দ্বাং-পো (ওয়াইলি: *dkon mchog 'jigs med dbang po*) নামক দ্বিতীয় 'জাম-দ্ব্যাংস-ব্ঝাদ-পা (ওয়াইলি: *'jam dbyangs bzhad pa*), ঙ্গাগ-দ্বাং-ব্যাম্স-পা (ওয়াইলি: *ngag dbang byams pa*) নামক প্রথম ফুর-ল্চোগ (ওয়াইলি: *phur lcog*), ব্লো-ব্জাং-ছোস-'ফেল নামক সাতচল্লিশতম দ্গা'-ল্দান-খ্রি-পা, রোল-পা'ই-র্দো-র্জে (ওয়াইলি: *rol pa'i rdo rje*) নামক তৃতীয় ল্চাং-স্ক্যা হো-থোগ-থু (ওয়াইলি: *lcang skya ho thog thu*) প্রভৃতি বিখ্যাত লামারা তাঁঁর উল্লেখযোগ্য শিক্ষক ছিলেন। ১৭৪৩ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের পঞ্চদশ প্রধানের দায়িত্ব লাভ করেন এবং পাঁচ বছর এই পদে থাকেন। এই সময় তিনি তর্কবিদ্যার ওপর র্বা-ব্স্দুস-গ্র্বা (ওয়াইলি: *rwa bsdus grwa*) নামক একটি গ্রন্থ রচনা করেন।

তথ্যসূত্র
---------

1. ↑  Dorje, Sonam। "Ra Sonam Wanggyel"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১৮।
*Crescentia cujete* - MHNT
**ডুগডুগি গাছ** অথবা **বৈষ্ণব বেল**, (বৈজ্ঞানিক নাম: *Crescentia cujete*) (ইংরেজি: **Calabash Tree**) হচ্ছে মুলত আমেরিকার গ্রীষ্মমণ্ডলীয় অঞ্চলের ছোট ধরনের গাছ। এটি সেন্ট লুসিয়ার জাতীয় গাছ। ভারতে এটির প্রসার প্রকৃতিগতভাবে ব্যাপক আকারে হয়েছে।

গাছটি মাঝারি আকারের চিরসবুজ দেখতে, ফল দেখতে একবারে কাচাঁ বেলের মতো। এদের হালকা সবুজ পাতা উপবৃত্তাকার, মাথার দিকে গোলাকার আর গোড়ার দিকে সুচালো, পাতা একেবারে জেঁকে থাকে কান্ডের সঙ্গে, এক সাথে পাঁচ-ছয়টি পাতা করে জোষ্ট হয়ে থাকে এই গাছের পাতা। ফুল হয় কাণ্ডে ফেঁটে বের হয় তার পর ফুল থেকে ফল। ফল পাকতে সময় লাগে প্রায় সাত মাস, পাকা ফলের ভেতর কলোরঙ্গা ছাইয়ের মতো কিছু উপাদান ছাড়া কিছুই পাওয়া যায় না। গ্রীষ্মের শেষে বা জ্যৈষ্ঠ মাসে এ গাছে ফুল ফোটে, জানুয়ারি- সেপ্টেম্বর মাস পর্যন্ত গাছে ফুল ফল দেখা মিলে।

তথ্যসূত্র
---------

1. ↑  Pharmacographia Indica page 40

বহিঃসংযোগ
---------


উইকিমিডিয়া কমন্সে **ডুগডুগি গাছ** সংক্রান্ত মিডিয়া রয়েছে।

* Plant of the Week 31 January 2005: Calabash Tree (Crescentia cujete)
* Philippine Medicinal Plant